Ostrov Île de la Cité bol osídľovaný od 1. storočia pred Kr., keď ho začal obývať galský kmeň Pariziov. V ranom stredoveku bol po prvýkrát osídlený pravý breh Seiny. Od konca 19. storočia bola štvrť Le Marais osídlená významným židovským obyvateľstvom, ulica Rue des Rosiers bola srdcom ich spoločenstva s veľkým množstvom kašrutských reštaurácií. Od 90. rokov minulého storočia ovplyvnila gayská kultúra túto štvrť a bolo otvorených mnoho barov a kaviarní v priestore pri radnici.